《客有题问政丹房云长松露鹤巢古树穴苍鼠喜而作为五言 其五》
明代·唐桂芳

呼龙种灵苗，和露饮琼屑。却笑汉武皇，求仙太痴绝。

王母宴瑶池，桃实露红颊。方朔真小儿，咀齧已三窃。

岂识拳夫人，清香散馀魄。修短等百年，梦觉南柯穴。

作者简介：元明间歙县人，一名仲，字仲实，号白云，又号三峰。唐元子。少从洪焱祖学。元至正中，授崇安县教谕，南雄路学正。以忧归。朱元璋定徽州，召出仕，辞不就。寻摄紫阳书院山长。卒年七十有三。有《白云集》等。